
Ur. br. 1-53/2026
Subotica, 11. lipnja 2026. 

Temeljem članka 123. stavak 8. Zakona o osnovama sustava obrazovanja i odgoja („Službeni glasnik Republike Srbijeˮ, br. 88/2017, 27/2018 - dr. zakon, 10/2019, 27/2018 - dr. zakon, 6/2020, 129/2021, 92/2023 i 19/2025), članka 12. stavak 1. točka 3. Zakona o nacionalnim vijećima nacionalnih manjina („Službeni glasnik Republike Srbijeˮ br. 72/2009, 20/2014 – Odluka US, 55/2014 i 47/2018) i članka 20. stavak 1. točka 33. Statuta Hrvatskog nacionalnog vijeća u Republici Srbiji ur. br.: 1-7/2019 od 29. siječnja 2019. godine, na sjednici Hrvatskog nacionalnog vijeće u Republici Srbiji (u daljnjem tekstu: Vijeće), održanoj dana 11. lipnja 2026. godine, usvojena je 
ODLUKA

o davanju mišljenja u postupku izbora ravnatelja

Srednje medicinske škole u Subotici
 Članak 1.

Daje se pozitivno mišljenje za kandidatkinju Nataliju Trbović Toljagić iz Subotice u postupku izbora ravnatelja Srednje medicinske škole u Subotici.

Članak 2.


Ova Odluka stupa na snagu danom donošenja i ima se objaviti na oglasnoj ploči Ureda Vijeća.

Obrazloženje

Pravni temelj za donošenje Odluke:


Pravni temelj za donošenje ove Odluke nalazi se u članku 123. stavak 8. Zakona o osnovama sustava obrazovanja i odgoja („Službeni glasnik Republike Srbijeˮ, br. 88/2017, 27/2018 – dr. zakon, 10/2019, 27/2018 – dr. zakon, 6/2020, 129/2021, 92/2023 i 19/2025), članku 12. stavak 1. točka 3. Zakona o nacionalnim vijećima nacionalnih manjina („Službeni glasnik Republike Srbijeˮ br. 72/2009, 20/2014 – Odluka US, 55/2014 i 47/2018) i članku 20. stavak 1. točka 33. Statuta Hrvatskog nacionalnog vijeća u Republici Srbiji ur. br.: 1-7/2019 od 29. siječnja 2019. godine.
Razlozi za donošenje Odluke:


Školski odbor Srednje medicinske škole u Suboticiobratio se Hrvatskom nacionalnom vijeću u Republici Srbiji dopisom broj 01-8/2887 od 26. svibnja 2026. godine koji je u rad dostavljen dana 27. svibnja 2026. godine, a kojim je od Vijeća zatraženo mišljenje o kandidatkinji u postupku izbora ravnatelja Srednje medicinske škole u Subotici.

Sukladno odredbi članka 123. stavak 8. Zakona o osnovama sustava obrazovanja i odgoja koja predviđa da u ustanovi u kojoj se obrazovno-odgojni rad izvodi i na jeziku nacionalne manjine, u postupku izbora ravnatelja, organa upravljanja pribavlja mišljenje odgovarajućeg nacionalnog vijeća nacionalne manjine. 

Sukladno članku 12. stavak 1. točka 3. Zakona o nacionalnim vijećima nacionalnih manjina predviđeno je da u ustanovama predškolskog odgoja i obrazovanja, osnovnog i srednjeg obrazovanja i odgoja čiji je osnivač Republika, autonomna pokrajina ili jedinica lokalne samouprave, u kojoj se obrazovno-odgojni rad izvodi i na jeziku nacionalne manjine ili u kojima se izučava govor, jezik ili kultura nacionalne manjine kao posebna nastavni predmet, nacionalno vijeće daje mišljenje o kandidatu za ravnatelja ustanove.

Odredbom članka 20. stavak 1. točka 33. Statuta Vijeća predviđeno je da Vijeće sukladno zakonu i Statutu odlučuje o ovlastima koja su mu zakonom prenijete, te je Vijeće postupilo sukladno tome i donijelo ovu Odluku.

Sredstva za provedbu Odluke:


Za provedbu ove Odluke nisu potrebna financijska sredstva.


predsjednica

Hrvatskog nacionalnog vijeća

u Republici Srbiji

Jasna Vojnić

